laion/Wikipedia-Exotic huggingface dataset:
מנחת אופטי

מַנְחֵת אוֹפְּטִי הוא רכיב או מערכת אופטית שתפקידם להחליש את עוצמת האור המועבר דרכם. התהליך יכול להתבצע בתווך חופשי או בסיב אופטי. מנחתים אופטיים מבוססים על בליעת אור או על החזרה של האור, כך שעוצמת האור המועבר דרך המנחת יורדת. מאחר שבליעה או החזרה תלויות בדרך כלל באורך הגל, גם הניחות תלוי באורך הגל. שימוש נפוץ במנחת אופטי הוא משקפי שמש, שבהם עוצמת האור המגיעה לעין מונחתת כדי להקל על הראייה. בתחום הצילום נהוג לציין את הניחות ביחידות של צפיפות אופטית (Optical Density, בראשי תיבות: OD, זוהי יחידה הזהה לבל). O D = log 10 ⁡ ( I i n I o u t ) {\displaystyle \mathrm {OD} =\log _{10}\left({\frac {I_{in}}{I_{out}}}\right)} בתחום התקשורת האופטית נהוג לציין את הניחות בדציבלים. d B = 10 × log 10 ⁡ ( I i n I o u t ) {\displaystyle \mathrm {dB} =10\times \log _{10}\left({\frac {I_{in}}{I_{out}}}\right)} מסנן אופטי ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
מנורת איתות

מנורת איתות או פנס איתות היא המצאתו של אוטור אלדיס (Authur C W Aldis) ולעיתים אף נקראת על שמו מנורת אלדיס. המכשיר הוא שכלול של ההליוגרף, זוהי בעצם מנורה עם תריס המאפשרת לאותת בקוד מורס. האיתות נעשה על ידי פתיחה וסגירה של התריס בצורה ידנית או על ידי בקרת מחשב. המנורה נפוצה בחיילות ימיים ונהוגה גם בשדות התעופה במצבי חירום. תקשורת אופטית ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
תדירות מנורמלת

תדירות מנורמלת (V-number) של מוליך גל היא פרמטר לקביעת מספר אופני התנודה המתקדמים בו. מספר זה תלוי בפרמטרים גאומטריים של מבנה מוליך הגל, ובמקדמי השבירה של מוליך הגל ושל התווך שבו נמצא מוליך הגל. למאפיין זה חשיבות רבה בתקשורת אופטית בסיבים אופטיים. סיב אופטי הוא מוליך גל בעל חתך גלילי (צילינדרי). התדירות המנורמלת תלויה ברדיוס ליבת הסיב (   a {\displaystyle \ a} ), במפתח הנומרי (התלוי במקדמי השבירה של ליבת הסיב,   n 1 {\displaystyle \ n_{1}} , ושל המעטפת ,   n 2 {\displaystyle \ n_{2}} ), ובאורך הגל (   λ {\displaystyle \ \lambda } ) המועבר דרך הסיב, בצורה הבאה: V = 2 π a λ n 1 2 − n 2 2 = 2 π a λ ⋅ NA {\displaystyle {\textrm {V}}={\frac {2\pi a}{\lambda }}{\sqrt {n_{1}^{2}-n_{2}^{2}}}={\frac {2\pi a}{\lambda }}\cdot {\textrm {NA}}} כאשר   V < 2.405 {\displaystyle \ {\textrm {V}}<2.405} יתקדם בסיב אופן יחיד (סיב חד-אופן). עבור ערכים גדולים יותר יתקדמו מספר אופנים (סיב רב-אופן). כאשר   2.405 < V < 3.8 {\displaystyle \ 2.405<{\textrm {V}}<3.8} יתקדמו בסיב ארבעה אופנים, וכאשר   V > 3.8 {\displaystyle \ {\textrm {V}}>3.8} מספר האופנים יהיה בקירוב   V 2 2 {\displaystyle \ {\frac {{\textrm {V}}^{2}}{2}}} . הקבוע 2.405 נובע מהאפס הראשון של פונקציית בסל,   J 0 {\displaystyle \ J_{0}} , הנדרשת בגלל הסימטריה הגלילית של הסיב. עבור מוליך גל מלבני שטוח, התנאי לאופן יחיד הוא   V < π 2 {\displaystyle \ {\textrm {V}}<{\frac {\pi }{2}}} ומספר האופנים נקבע לפי אפסים של פונקציית קוסינוס). אחת הדרכים להגדיר את התדירות המנורמלת עבור סיב היא בעזרת אורך הגל הגבולי שבו הסיב עדיין יהיה חד-אופן, כלומר, אורך הגל שעבורו יתקבל   V = 2.405 {\displaystyle \ {\textrm {V}}=2.405} , שאותו מקובל לסמן כ-   λ cutoff {\displaystyle \ \lambda _{\textrm {cutoff}}} , ומתוך הגדרה זו מקבלים:   V = 2.405 ⋅ λ cutoff λ {\displaystyle \ {\textrm {V}}=2.405\cdot {\frac {\lambda _{\textrm {cutoff}}}{\lambda }}} עבור אורכי-גל ארוכים מ-   λ cutoff {\displaystyle \ \lambda _{\textrm {cutoff}}} יתקדם בסיב אופן יחיד, ואילו עבור אורכי גל קצרים מ-   λ cutoff {\displaystyle \ \lambda _{\textrm {cutoff}}} יתקדמו בסיב אופנים מרובים. שימוש חשוב נוסף בתדירות המנורמלת הוא חישוב הקוטר האפקטיבי של אלומת האור (MFD - ראשי תיבות של "Mode field diameter") בתוך הסיב. עבור   V > 1.5 {\displaystyle \ {\textrm {V}}>1.5} מקבלים: MFD = 2 a ( 0.65 + 1.619 V 3 / 2 + 2.879 V 6 ) {\displaystyle {\textrm {MFD}}=2a\left(0.65+{\frac {1.619}{{\textrm {V}}^{3/2}}}+{\frac {2.879}{{\textrm {V}}^{6}}}\right)} כאשר   a {\displaystyle \ a} הוא רדיוס ליבת הסיב. ערך זה הוא קצרמר בנושא פיזיקה ובנושא טכנולוגיה. אתם מוזמנים לתרום לוויקיפדיה ולהרחיב אותו.
מצמד סיבים אופטיים

מצמד סיבים אופטיים הוא רכיב בעזרתו ניתן להכניס סיגנלים אופטיים משני סיבים אופטיים לתוך סיב אחד. הרכיב יכול לשמש גם כמפצל כך שסיגנל מסיב אחד יתפצל ל-2 סיבים. כאשר קוטר ליבת הסיב הוא קטן מאוד, יכול להיווצר מצב שבו קוטר האלומה של אור העובר בסיב גדול יותר מקוטר מעטפת הסיב. במקרה כזה, אם סיב נוסף יעבור בצמוד לסיב הראשון, חלק מהאור יעבור לתוך הסיב השני (זליגה). כדי ליצור מצמד אופטי, מצמידים שני סיבים זה לזה, מחממים אותם ומתחילים למתוח. בזמן המתיחה, קוטר הליבה קטן, דבר הגורם להגדלת קוטר האלומה, ובמקביל, גם קוטר המעטפת קטן ולכן תיתכן זליגה בין 2 הסיבים. בזמן מתיחת הסיבים, מכניסים אור לתוך אחד הסיבים או לשניהם, ובודקים את עוצמת האור במוצא שני הסיבים. את תהליך המתיחה עוצרים ברגע שמגיעים ליחס הרצוי בין עוצמת האור במוצא הסיבים. בגלל החוק השני של התרמודינמיקה, אין אפשרות להכניס את כל עוצמת האור מ-2 סיבים לתוך סיב אחד בהנחה שמדובר בסיגנלים דומים (מבחינת הקיטוב ואורך הגל), כך שאם מכניסים לצמד אור מ-2 סיבים לתוך סיב בודד, חצי מעוצמת האור שבכל סיב תלך לאיבוד. אם לסיגנלים בכניסת שני הסיבים יש אורכי גל שונים זה מזה, תתרחש תופעה של פעימות, כך שנוכל לקבל את מלוא עוצמת שני הסיגנלים בתוך סיב יחיד. (אין כאן בעיה עם החוק השני של התרמודינמיקה אף על פי שאי-הסדר של המיקום קטן, אי הסדר של אורך הגל גדל.) ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
Born to Do It

Born To Do It הוא אלבום הסולו הראשון של קרייג דייוויד. האלבום יצא לאור ב-14 באוגוסט 2000 על ידי אטלנטיק רקורדס. האלבום זכה להצלחה עצומה ברחבי העולם, עם מכירות של מעל 8 מיליון עותקים ברחבי העולם. מן האלבום יצאו 4 סינגלים מצליחים – "Fill Me In", "7 Days", Walking Away", "Rendezvous". האלבום דורג במקום ה-1 במצעד האלבומים הבריטי ובמקום ה-11 במצעד האלבומים האמריקאי. Fill Me In Can't Be Missing 'Round Rendezvous Seven Days Follow Me Key To Me Heart Fill Me In (Part 2) Last Night Walking Away Time To Party Botty Man Once In A Lifetime You Know What Rewind Fill Me In – מקום 1 בבריטניה Seven Days – מקום 1 בבריטניה Walking Away – מקום 3 בבריטניה Rendezvous – מקום 8 בבריטניה מידע על האלבום Born to Do It באתר MusicBrainz האלבום Born to Do It באתר Discogs
פאולנר

פאולנר (בגרמנית: Paulaner) היא מבשלת בירה הממוקמת במינכן, גרמניה, ויצרנית בירת החיטה הנושאת את שם המבשלה. מבשלת פאולנר הוקמה בתחילת המאה ה-17 על ידי נזירים שהקימו את מנזר פרנצ'סקו מפאולה על גבעה השוכנת כיום במרכז מינכן. אב המנזר חיפש דרך להזין את הנזירים בתקופת התענית - צום שנמשך 40 יום לפני הפסחא ובו אסור לאכול אך מותר לשתות. הפתרון היה בירה עם כמות לתת כפולה אשר הייתה מזינה כמו מזון ואף כונתה לחם נוזלי. תוך זמן קצר התפרסמה הבירה והנזירים החלו למוכרה כדי לממן את ייצורה. לאחר תקופת התענית, ולאור ההצלחה, המשיכה המבשלה לייצר את הבירה. הצלחתה הייתה כה גדולה עד שמבשלות חילוניות באזור מינכן שלחו בשנת 1634 עצומה לשליט בוואריה, שבה דרשו לאסור את המכירה הפומבית של הבירה. עצומה זו, וההוראה שבאה בעקבותיה, היו לאזכור הראשון בכתובים של מבשלת פאולנר בשמה. הוראה זו נשארה על כנה כ-150 שנה ובוטלה על ידי נסיך בוואריה[דרושה הבהרה] לקראת סוף המאה ה-18. מאז ועד היום מיוצרת פאולנר סלבטור לקראת התענית ועד לאחר הפסחא. כמחווה לאותו נסיך בווארי, עד עצם היום הזה, נערך טקס באופן שנתי בתחילת התענית, וכוס הבירה הראשונה מוענקת לשליט בוואריה. פאולנר וייסביר היא בירת חיטה לא מסוננת המיוצרת החל משנת 1634, צבעה זהוב ומעונן, והיא מוגזת יותר מבירות אחרות. נהוג לשתות אותה בכוס גבוהה וצרה, בה שטח הפנים של הבירה הבא במגע עם האוויר קטן ככל האפשר. אחוז האלכוהול בבירה הוא 5.5%. פאולנר דונקל (דונקל פירושו כהה בגרמנית) היא בירת חיטה כהה לא מסוננת על פי המסורת הבווארית. ההבדל המרכזי בין בירת החיטה הבהירה של פאולנר לפאולנר דונקל הוא השימוש בלתת קלוי בתהליך הבישול. אחוז האלכוהול בבירה הוא 5.3%. פאולנר סלוואטור היא בירת ה"דאבל בוק" הראשונה בעולם, שיוצרה על ידי נזירי מנזר סט. פאולה במינכן כבר ב-1634. כמחווה לסלבטור הסיומת של כל בירות ה"דאבל בוק" הגרמניות היא "טור". סלוואטור היא בירה כהה, ומאופיינת בתכולת אלכוהול גבוהה ובכמות לתת כפולה. לכן, הנזירים כינו אותה "לחם נוזלי". אחוז האלכוהול בבירה הוא 7.9%. מדיה וקבצים בנושא פאולנר בוויקישיתוף אתר האינטרנט הרשמי של פאולנר אתר האינטרנט הרשמי של פאולנר פאולנר, ברשת החברתית פייסבוק פאולנר, ברשת החברתית אקס (טוויטר) פאולנר, ברשת החברתית אינסטגרם פאולנר, סרטונים בערוץ היוטיוב אתר פאולנר העולמי
Slicker Than Your Average

Slicker Than Your Average הוא אלבום הסולו השני של קרייג דייוויד. האלבום יצא לאור ב-19 בנובמבר 2002 על ידי אטלנטיק רקורדס. האלבום הצליח פחות מן אלבומו הראשון של דייוויד, אבל הצליח להוציא 6 סינגלים מצליחים- "What's Your Flava?", "Hidden Agenda", "Rise And Fall" Ft Sting, "Spanish", "World Filled With Love", "You Don't Miss Your Water". האלבום מכר ברחבי העולם כ-3 מיליון עותקים. האלבום דורג במקום ה-3 במצעד האלבומים הבריטי ובמקום ה-32 במצעד האלבומים האמריקאי. Slicker Than Your Average What's Your Flava? Fast Cars Hidden Agenda Eenie Meenie (With Messiabolica) You Don't Miss Your Water ('Till The Well Runs Dry) Rise And Fall (With Sting) Personal Hands Up In The Air Two Steps Back Spanish (With Duke One) What's Changed World Filled With Love What's Your Flava? - מקום 8 בבריטניה Hidden Agenda - מקום 10 בבריטניה Rise And Fall - מקום 2 בבריטניה Spanish - מקום 8 בבריטניה World Filled With Love - מקום 15 בבריטניה You Don't Miss Your Water - מקום 43 בבריטניה מידע על האלבום Slicker Than Your Average באתר MusicBrainz האלבום Slicker Than Your Average באתר Discogs
QFT

האם התכוונתם ל... התמרת פורייה קוונטית (Quantum Fourier Transform) - סוג של התמרת פורייה המשמשת בחישובים קוונטיים תורת השדות הקוונטית (Quantum Field Theory) - ענף במכניקת הקוונטים המשמש לטיפול בשדות פיזיקליים תורת משוב כמותי (Quantitative feedback theory) - בתורת הבקרה, שיטה לתכן בקרים העושה שימוש בעקומת ניקולס
מרפי'ס

מרפי’ס אייריש סטאוט (באנגלית: Murphy's Irish Stout) היא מבשלת בירה בת יותר מ-150 שנה הממוקמת בעיירה קורק בדרום אירלנד ומפורסמת בבירת הסטאוט הייחודית שלה. ב-1856 הקים ג'יימס ג'רמיה מרפי בעיירה קורק בדרום אירלנד מבשלת בירה משפחתית והחל לייצר בירת סטאוט שמקורה בבאר המים הטובים על שם מריה הקדושה. המבשלה מומנה מכסף ששלחה בת משפחתו מארי לואיזה מצרפת מאה שנה קודם עת הייתה בת חסותו של לואי ה-15. המבשלה הקטנה הפכה עד מהרה לאחת המבשלות הגדולות באירלנד. עם השנים הפכה מרפי'ס לאייקון אירי והמותג התפשט ברחבי העולם. כיום ניתן להשיגו בכ-70 מדינות. מרפי'ס סטאוט - בירה בעלת מרקם קרמי חלק וטעמה משלב ניחוחות אספרסו, קקאו וקרמל. צבעה כהה ובראשה ראש קצף לבן וסמיך. היא מכילה 4% אלכוהול ובהשוואה לבירות סטאוט אחרות היא קלילה ומתוקה יותר. פחית מרפי'ס סטאוט כוללת גאדג'ט ייחודי אשר בזמן פתיחת הפחית גורם לשחרור בועות חנקן קטנטנות התורמות לעיבוי גוף הבירה ולראש קצף סמיך. מרפי’ס אייריש רד - בירת לאגר אירית בעלת 5% אלכוהול. היא בעלת צבע אדמדם-ענברי, מרקם צלול וחלק וראש קצף סמיך. לאייריש רד טעם עשיר ומלא עם ניחוחות קרמל וטופי אשר מקורו במספר סוגי לתת וכישות אשר מעורבים בתהליך היצירה. מדיה וקבצים בנושא מרפי'ס בוויקישיתוף אתר האינטרנט הרשמי של מרפי'ס אתר מרפי'ס העולמי ביקורות על מרפי'ס
MVP של פיינל פור היורוליג

ה-MVP של פיינל פור היורוליג או השחקן המצטיין של פיינל פור היורוליג (באנגלית: Euroleague Final Four MVP) הוא פרס כדורסל שנתי שנוסד בשנת 1988 על ידי היורוליג כדי לשבח ולהעריך את השחקן הבולט ביותר במהלך שלב הפיינל פור של המפעל. מחזיקים בשיא הזכיות עם שלוש זכיות בפרס הסמול פורוורד הקרואטי, טוני קוקוץ', והרכז היווני ואסיליס ספאנוליס. אחריהם מדורגים דימיטריס דיאמנטידיס היווני והקלעים הסרבים, דיאן בודירוגה ו-וסיליה מיציץ' עם שתי זכיות לכל אחד מהם. פרס יורוסקאר מר אירופה שחקן השנה של פיב"א אירופה בעונת 2019/2020 לא הוענק הפרס.
שנהר

האם התכוונתם ל... יזהר שנהר – שחיין עבר, אלוף ושיאן ישראל בשחייה יצחק שנהר – סופר, מתרגם ומשורר עברי עליזה שנהר – חוקרת ספרות, נשיאת המכללה האקדמית עמק יזרעאל ועדת שנהר – ועדה לבחינת לימודי היהדות במערכת החינוך הממלכתית בישראל שבראשה עמדה עליזה שנהר רועי שנהר – כימאי שמעון שנהר – כדורגלן ומאמן כדורגל
טייסת 103

טייסת 103, המכונה גם "טייסת הפילים", היא טייסת תובלה בחיל האוויר הישראלי. הטייסת מפעילה כיום מטוסי תובלה מסוג סופר הרקולס C-130J "שמשון". הטייסת הוקמה בחודש יולי 1948 בבסיס רמת דוד, כטייסת תובלה והפצצה. בעת הקמתה היו בה שלושה מטוסי דקוטה ומטוס דאגלס DC-5 אחד. בימים לאחר מכן צורף לטייסת מטוס דה הבילנד מוסקיטו ומספר מטוסי בופייטר. בטייסת שירתו 12 אנשי צוות אוויר שבהם רק ישראלי אחד. ב-30 במאי 1949 עברה הטייסת לבסיס תל-נוף וחזרה לפעילות ב-1 ביולי. ב-15 במאי 1963 הוקם גף נפרד של הטייסת בבסיס לוד ובו חמישה מטוסי סטרטוקרוזר ("ענק") מדגם אזרחי שנרכשו בארצות הברית, וזוג מטוסי דקוטה. גף זה הפך ל"טייסת 120" ב-1 ביולי 1964. ב-15 באוגוסט 1974, עברה הטייסת מבסיס תל-נוף לבסיס לוד, שהפך לבסיס מטוסי התובלה הכבדה והבינונית. בשנת 1976 הוסבה הטייסת למטוסי C-130 הרקולס ("קרנף"), לאחר שמטוס הנורד הוּצא מהשירות. באוגוסט 2008, עברה הטייסת למשכנה החדש בבסיס נבטים, לאחר שבסיס לוד נסגר. באוגוסט 2013 נסגרה הטייסת. צוותי הטיסה והמטוסים נקלטו בטייסת אבירי הציפור הצהובה. באוקטובר 2013 סיימו שלושה מטייסי טייסת 103 את הכשרתם בהטסת מטוס הסופר הרקולס בבסיס חיל האוויר האמריקאי בליטל רוק, ארקנסו ושבו לישראל כדי לאמן טייסים נוספים המיועדים לטייסת. ב-18 בדצמבר 2013 נפתחה הטייסת מחדש בבסיס נבטים, למפקדה הראשון מונה סגן-אלוף אורי שאקי. ב-9 באפריל 2014 החל עידן מטוס סופר הרקולס C-130J ("שמשון") בטייסת. (מקורות למידע בטבלת המפקדים:) סמל הטייסת עוצב על ידי אנשי מח"ל ששירתו לפני כן בהודו ובאפריקה ושם פגשו פילים ששימשו כחיות משא, דימוי מתאים לטייסת תובלה. סמל מערך מטוסי ה"קרנף" טייסת שמשון, צילום בטאון חיל האוויר אורי דרומי, מכיסא הנווט, מבצעים בהם השתתף המחבר בטייסת הפילים, הוצאת פילוש, 2019 מדיה וקבצים בנושא טייסת 103 בוויקישיתוף טייסת הפילים, באתר חיל האוויר הישראלי מורשת טייסת הפילים-עשור ראשון 1948-1958, באתר "מרקיע שחקים", 31 ביולי 2021 אתר מכונאים מוטסים של טייסת 103 יעקב אבישר, ‏טייסת הפילים, "רשפים", 1993, באתר הספרייה הדיגיטלית להיסטוריה ומורשת חיל האוויר שתי טייסות הקרנף התאחדו, באתר ערוץ 7, 10 באוגוסט 2013 US, Israel, hone partnership over C-130J,‏ באתר בסיס חיל האוויר האמריקאי ליטל רוק (אנ'), 7 בנובמבר 2013 אבינעם מיסניקוב, ‏טייסת 103, באתר "מרקיע שחקים", 31 ביולי 2021 – תמצית פרטי הטיייסת ורשימת מפקדים לא על הסמל לבדו, באתר חיל האוויר הישראלי, בטאון חיל האוויר, גליון 187, 21 ביוני 2009
טייסת 100

טייסת 100 המכונה גם "טייסת הגמל המעופף", היא טייסת מטוסי תובלה בחיל האוויר הישראלי, הטייסת הראשונה בחיל האוויר. הטייסת מפעילה כיום מטוסי "צופית" (ביצ'קראפט קינג אייר B-200) ו"חופית" (בוננזה), ועוסקת במשימות איסוף מודיעין, סיוע לכוחות קרקע ואוויר, והדרכה. הטייסת מוצבת בבסיס חצור. שורשי הטייסת בטייסת שהוקמה בנובמבר 1947 והפעילה את המטוסים הראשונים של שירות האוויר, מפקדה הראשון היה אלי פיינגרש והיא כונתה טייסת א' או טייסת תל אביב. בעקבות הגידול במספר המטוסים והגזרות השונות של פעילותם, פוצלה הטייסת לשלושה גפים: טייסת א' שפעלה משדה דב, גף הנגב שהוקם באזור רוחמה וגף הגליל שהופעל מיבנאל ואחר כך ממחניים ומרמת דוד. במאי 1948 מונה גדעון אלרום למפקד טייסת א', שפעלה משדה דב. ב-29 בינואר 1949 הוקמה טייסת 100 בתל נוף כמסגרת ארגונית של מטוסי החיל הקלים שלא שימשו למשימות הדרכה, הטייסת הפעילה גפים בשדה תימן, אילת ורמת דוד. ב-1951 עברה הטייסת לשדה התעופה רמלה (היום מחנה רחבעם) וב-1959 לשדה דב. במלחמת סיני השתתפו טייסי הטייסת במשימות חילוץ, אספקה, הפצצה והובלת מפקדים, חמישה מלוחמיה קיבלו לאחר המלחמה ציונים לשבח בהם, בנימין כהנא. בשנת 1974, כלקח ממלחמת יום הכיפורים, פוצלה הטייסת והוקמה טייסת 135, שעסקה בתחילה בתובלה בלבד. במשך השנים קיבלה טייסת 135 משימות נוספות: איסוף מודיעין סיגינטי, סיוע לכוחות הקרקע והאוויר, לוחמה אלקטרונית יחד עם יחידת 9900, הדרכת קא"מ תובלה ועוד. בתחילת 2019 אוחדו חזרה הטייסות תחת שמה של הראשונה, טייסת 100, כחלק מתהליך סגירת שדה דב ומעבר הטייסת לבסיס חצור. כיום הטייסת היא מהגדולות והמגוונות שבחיל. "חופית" (ביצ'קראפט בוננזה A36), למשימות תובלה קלה, חוזי, צילום וסיור אווירי. "צופית" (ביצ'קראפט קינג אייר B-200), למשימות תובלה קלה, תצפית, ממסר, מ"א (מודיעין אוויר) ול"א (לוחמה אלקטרונית) ומשימות להדרכת חניכי הקא"ם (קורס אימון מבצעי). על פי מיתוס הקיים בטייסת, צבא מצרים הכריז לקראת מלחמת העצמאות כי "ביום שבו ליהודים יהיו מטוסים, לגמלים יהיו כנפיים". כתגובה לאמירה זו נקבע סמלה של הטייסת הראשונה של חיל האוויר כגמל מכונף. מדיה וקבצים בנושא טייסת 100 בוויקישיתוף טייסת הגמל המעופף, באתר חיל האוויר הישראלי צבי גוטמן, ‏הפייפר ה"פייטר", בטאון חיל האוויר 94, אוגוסט 1974, באתר הספרייה הדיגיטלית להיסטוריה ומורשת חיל האוויר ישגב נקדימון, ‏טייסת א"א, בטאון חיל האוויר 164-165, יולי 1988, באתר הספרייה הדיגיטלית להיסטוריה ומורשת חיל האוויר צופים מלמעלה: 70 שנים לטייסת "הראשונה", אתר חיל האוויר, 27 ביוני 2018 הטייסת הראשונה בחיל-האוויר מתרחבת, אתר חיל האוויר, 3 בינואר 2019 נעה שנברון, ‏עם פעילות מבצעית מסביב לשעון: הכירו את טייסת 100, באתר חיל האוויר הישראלי, 25 בינואר 2022 שני פרלברג, ‏מאפס ל-100, באתר חיל האוויר הישראלי, 1 במרץ 2023 ישראל, צה"ל. חיל האוויר. טייסת 100, דף שער בספרייה הלאומית יהל פטישי, ‏מטוסים יחודיים בטייסת 100 בשנות ה-60 של המאה שעברה, באתר "מרקיע שחקים", 14 במאי 2021
The Story Goes...

The Story Goes... הוא אלבום הסולו השלישי של קרייג דייוויד. האלבום יצא לאור ב-6 בספטמבר 2005 על ידי האחים וורנר, בה חתם דייוויד ב-2005. האלבום התמקד בפן הרגשי, כשהוא מכיל ברובו בלדות R&B. האלבום הופק על ידי מארק היל. שלושה סינגלים להיטים יצאו מן האלבום- "All The Way", "Don't Love You No More (I'm Sorry)", "Unbelievable". האלבום מכר ברחבי העולם כ-2 מיליון עותקים. האלבום דורג במקום ה-5 במצעד האלבומים הבריטי. All The Way Don't Love You No More (I'm Sorry) Hypnotic Separate Ways Johnny Do You Believe In Love One Last Dance Unbelievable Just Chillin Thief In The Night Take 'Em Off My Love Don't Stop Never Should Have Walked Away Let Her Go All The Way - מקום 3 בבריטניה Don't Love You No More (I'm Sorry) - מקום 4 בבריטניה Unbelievable - מקום 18 בבריטניה מידע על האלבום The Story Goes... באתר MusicBrainz מידע על האלבום The Story Goes... באתר AllMusic האלבום The Story Goes... באתר Discogs
ריספונדר

ריספונדר (באנגלית: Responder) הוא שם של לוויין שמציעה חברת ריית'יאון האמריקאית למגוון יישומים ביטחוניים. הלוויין משתמש במרכב גנרי שאליו ניתן להתאים סוגים שונים של מטע"ד. יש שני דגמים ללוויין - דגם צילום ודגם מכ"ם SAR. התכנון של הלוויין דומה מאוד ללוויינים הישראליים המתקדמים טכסאר ואופק. הלוויינים מפותחים במסגרת תפיסת ה - Responsive Space, תפיסה מבצעית המכוונת ליעד של שיגור מהיר לחלל, לוויינים קטנים ומשגרים קטנים, על מנת להשיג יכולת פעולה חללית מהירה. תוכנית הלוויינים הטקטיים לווייני ריספונדר באתר החברה
מסגד סלימייה (לפקושה)

מסגד סלימייה (טורקית Selimiye Camii) הוא מסגד השוכן בעיר העתיקה בלפקושה (ניקוסיה הצפונית), בירתה דה פקטו של הרפובליקה הטורקית של צפון קפריסין. המסגד הוא המבנה הבולט ביותר בקו הרקיע של העיר; הוא נראה היטב מכל רחביה, וגם מחלקהּ היווני. מסיבה זו תלויים דגל טורקיה ודגל הרפובליקה הטורקית של צפון קפריסין בין שני המינרטים שלו. המבנה החל את דרכו ב-1209 כקתדרלה של העיר ניקוסיה הצלבנית. הקתדרלה, שנקראה "סנטה סופיה", נבנתה על יסודות כנסייה ביזנטית בשם "איה סופיה". הבנייה נמשכה 117 שנים והסתיימה רק ב-1326. המבנה עוצב בסגנון האדריכלות הגותית התקופתית ושימש כקתדרלת ההכתרה של מלכי קפריסין הצלבנית עד השתלטות הרפובליקה של ונציה על האי בשנת 1489. אמלריך השני מלך ירושלים והוגו השלישי מלך קפריסין נקברו בקתדרלה. העות'מאנים בפיקוד לאלה מוסטפא פאשה, שהשתלטו על ניקוסיה ב-1570, הפכו את הקתדרלה למסגד והוסיפו שני מינרטים בחזיתו המערבית. היסודות הגותיים של המבנה ניכרים בקירותיו, בחלונותיו ובתמיכות דואות שסביבו, וכך גם בחללו הפנימי, שתקרתו עשויה קמרון צולב. מאידך, רוב הסמלים הנוצרים סולקו, טיח לבן מכסה את הקירות ואת העמודים, והמחראב שנקבע בקיר הדרומי החליף את המזבח הנוצרי שניצב בזמנו בקדמת האפסיס המזרחי. שמו של המסגד "סלימייה" נקרא לכבודו של הסולטאן העות'מאני סלים השני שבימיו נכבשה קפריסין. עם זאת הוא נודע גם בשם "איה-סופיה ג'אמי" (בטורקית: Ayasofya Camii). המבנה נפגע בשלוש רעידות אדמה ב-1491, 1547 וב-1735. רעידות אדמה קודמות, בשנים 1257 ו-1303, היו בין הגורמים לעיכובים בהשלמתו. מדיה וקבצים בנושא מסגד סלימייה בוויקישיתוף האפסיס בצידו המזרחי של המסגד דלת המסגד בחזית המערבית החלל הפנימי אחד המינרטים החזית המערבית שרידי הפסלונים הנוצריים בקשתות שער הכניסה ערך זה הוא קצרמר בנושא קפריסין. אתם מוזמנים לתרום לוויקיפדיה ולהרחיב אותו.
נבחרת הפיליפינים בכדורסל

נבחרת הפיליפינים בכדורסל היא נבחרת הכדורסל הלאומית של הפיליפינים. הנבחרת מנוהלת על ידי התאחדות הכדורסל של הפיליפינים. הדירוג הנוכחי של נבחרת הפיליפינים ברשימת הדירוג של פיב"א לנבחרות גברים, הוא המקום ה-34 בעולם, נכון ל-10 באוגוסט 2024, עלייה של 4 מקומות לעומת דירוג קודם. נבחרת הפיליפינים נחשבה לאחת הנבחרות החזקות ביותר באסיה עד אמצע שנות ה-80 של המאה ה-20 והיא הנבחרת האסיאתית היחידה שזכתה במדליה כלשהי באליפות העולם בכדורסל. היא עשתה זאת בשנת 1954 כשסיימה במקום השלישי. הנבחרת רשמה גם את הישג השיא של נבחרת אסיאתית במשחקים האולימפיים כאשר סיימה במקום החמישי במשחקים שנערכו בשנת 1936. כמו כן זכתה הנבחרת 5 פעמים באליפות אסיה בכדורסל בשנים 1960, 1963, 1967, 1973 ו-1985. בשנות התשעים של המאה ה-20 ובעשור הראשון של המאה ה-21, איבדה הנבחרת את מעמדה כנבחרת מובילה באסיה ובשנת 2001 אף לא העפילה לאליפות אסיה בכדורסל לאחר 20 הופעות רצופות עקב השעיה. בשנת 2003 העפילה הנבחרת לאליפות אך סיימה במקום ה-15, הנמוך בתולדותיה ובשנת 2005 שוב הושעתה הנבחרת מהאליפות. אולם לאחרונה שוב חל שיפור ביכולתה של הנבחרת והיא העפילה לגביע העולם בכדורסל 2014 שנערך בספרד. במסגרת ההכנות לטורניר אוזרח שחקנה של ניו ג'רזי נטס אנדריי בלאץ'. הכדורסל זוכה לפופולריות גדולה בפיליפינים, וזאת למרות היותם של הפיליפינים נמוכי קומה. בהתאם לכך גם הנבחרת זוכה להתענינות רבה ולאוהדים רבים המלווים אותה בטורנירים השונים. אתר האינטרנט הרשמי של נבחרת הפיליפינים בכדורסל מדיה וקבצים בנושא נבחרת הפיליפינים בכדורסל בוויקישיתוף דירוג לנבחרות לאומיות גברים באתר פיב"א יהונתן אליהו‏, גודל הציפייה: סיפורה של נבחרת הפיליפינים בכדורסל, באתר וואלה, 29 באוגוסט 2014
טירת דרהאם

טירת דרהאם (באנגלית: Durham Castle) היא טירה נורמנית הנמצאת בעיר דרהאם שבצפון-מזרח אנגליה. מאז שנת 1840 שוכנת בטירה אוניברסיטת דרהאם. הטירה ניצבת בראש גבעה, מול קתדרלת דרהאם, ומעל נהר וויר (Wear), המקיף אותה משלושת עבריה. הטירה נבנתה במאה ה-11 כחלק מההשתלטות הנורמנית על צפון אנגליה. האוכלוסייה באזור הייתה "פראית ולא יציבה" בשנים שלאחר הכיבוש הנורמני (1096 ואילך). כדי לייצב את שלטונם בנו הנורמנים שורה של מבצרים, וטירת דרהאם היא אחת מהם. הטירה בנויה כ-"Motte-and-bailey", מבצר שנבנה על תל מלאכותי, או גבעה טבעית שהוגבהה לצורך כך, מוקפת בחפיר. בראש התל נמצא מבצר, שבמרכזו חצר. בחצר שכנו בעלי מלאכה, ואיכרים או פועלים שעבדו עבור אדון הטירה. טירות מסוג זה נבנו כבר בזמן הקלטים, ומבצר דרהאם הוא אחת מהדוגמאות המוצלחות לבנייה בסגנון זה. הבישוף מדרהאם, שמונה על ידי המלך כנסיך-בישוף כדי להפעיל את סמכותו המלכותית ישב בטירת דרהאם עד 1183, אז עבר מושבו לעיר בישוף אוקלנד (Bishop Auckland), כ-15 ק"מ דרומית-מערבית לדרהאם. אולם הטירה, החדר המרכזי בטירות מעין אלה, הוא מן הגדולים מסוגו בבריטניה. הבישוף אנתוני בק בנה אותו בתחילת המאה ה-14, ואז היה הגדול ביותר מסוגו, אך הוא קוצר על ידי הבישוף ריצ'רד פוס לקראת סוף המאה ה-15. גם כיום הוא מן הגדולים ביותר: גובהו 14 מטרים ואורכו יותר מ-30 מטרים. ב-1837 נתרם מבנה הטירה לאוניברסיטת דרהאם, שנוסדה באותן שנים. בטירה נפתח אחד הקולג'ים של האוניברסיטה, שנקרא "קולג' האוניברסיטה" (University College). המבנה שוקם על פי התוכניות המקוריות, ונפתח ב-1840. בטירה מתגוררים יותר ממאה סטודנטים. האולם המרכזי של הטירה משמש כחדר האוכל, ואולמות המרתף לשעבר משמשים כמועדון (Common Room) של הסטודנטים לתואר ראשון. שתי הקפלות שבטירה (ראו להלן) משמשות עדיין לתפילה ולמטרות נוספות, כמו הצגות. בטירה שוכנים, בין היתר, גם ספריית הקולג' ומשרדים. בחופשות משמשת הטירה כמלון לכנסים (אקדמיים בדרך כלל). הכניסה לטירה לציבור הרחב היא רק במסגרת סיורים מודרכים. כאמור, הקולג' הנמצא בטירה עושה שימוש נרחב בשתי הקפלות הנמצאות בה: הקפלה הנורמנית שנבנתה בסביבות שנת 1078, והקפלה של טונסטל (קת'ברט טונסטל – Tunstall או Tonstall, ממנהיגי הכנסייה באנגליה במאות ה-15 וה-16, שהיה הבישוף של דרהאם) שנבנתה ב-1450. הקפלה הנורמנית היא החלק העתיק ביותר של הטירה שעודנו נגיש לציבור. האדריכלות של הקפלה היא אנגלו-סקסית-אנגלית, אולי בשל העובדה שהקפלה נבנתה על ידי עובדי כפייה אנגליים. במאה ה-15 נחסמו שלושת החלונות בקפלה, בשל הבנייה המורחבת של מגדל העוז, הביצור העיקרי בטירה. עד שנת 1841 לא נעשה שימוש בקפלה, והחל מאותה שנה נעשה בה שימוש כמסדרון מעבר אל המגדל המרכזי. במהלך מלחמת העולם השנייה נוצלה הקפלה כמרכז פיקוד ותצפית של חיל האוויר המלכותי. הקפלה קודשה מחדש זמן קצר לאחר המלחמה וכיום מתקיימות בה תפילות מדי שבוע. בקפלה של טונסטל נעשה שימוש רב יותר, בשל שטחה הגדול מעט יותר. הקפלה הורחבה בסוף המאה ה-17. בקפלה נמצאים כיסאות שנקראו "מיזריקורדס" (misericords, בתרגום מילולי: "מושבי רחמים" או mercy seats), שנועדו לסייע לאנשים שהתקשו לעמוד לאורך זמן בקטעי התפילה ארוכים, להישען על קצהו של הכיסא המורם. בשנת 1986 הוכרזה הטירה, יחד עם הקתדרלה הסמוכה על ידי אונסק"ו כאתר מורשת עולמית. ב-2008 הוסף כר הדשא שבין שני המבנים, "מדשאת הארמון" (Palace Green) לאתר. מדיה וקבצים בנושא טירת דרהאם בוויקישיתוף אתר האינטרנט הרשמי של טירת דרהאם (באנגלית) טירת דרהאם, ברשת החברתית פייסבוק הטירה באתר אוניברסיטת דרהאם הטירה באתר Britain Express הטירה באתר North East England